stanford-oval/wikipedia huggingface dataset:
สถานีวงเวียนใหญ่
เหตุการณ์สำคัญในอดีต

วันที่ 23 เมษายน พ.ศ. 2552 เวลา 23.00 ถึงเวลา 01.00 น. ของวันถัดมา ม.ร.ว.สุขุมพันธุ์ บริพัตร ผู้ว่าราชการกรุงเทพมหานคร พร้อมคณะผู้บริหาร กรุงเทพมหานคร ประธาน สภากรุงเทพมหานคร และสื่อมวลชน ร่วมทดสอบระบบการให้บริการผู้โดยสารของรถไฟฟ้าส่วนต่อขยายสายสีลม ช่วงสะพานตากสิน-แยกตากสิน ระยะทาง 2.2 กิโลเมตร จากสถานีวงเวียนใหญ่ไปสถานีกรุงธนบุรี และร่วมงาน "ความทรงจำ...ที่แสนภูมิใจ" ที่มีการจัดนิทรรศการประวัติความเป็นมาจากวันเริ่มต้นดำเนินงาน จนกระทั่งมาเป็นรถไฟฟ้าส่วนต่อขยาย 2.2 กิโลเมตรที่สถานีวงเวียนใหญ่
วันที่ 15 พฤษภาคม พ.ศ. 2552 เวลา 05.49 น. นายอภิสิทธิ์ เวชชาชีวะ นายกรัฐมนตรี เป็นประธานเปิดงาน "Bangkok’s Morning Smile เช้าวันใหม่...แสนสดใส...ที่คนกรุงเทพฯ รอคอย" และทำพิธีปล่อยขบวนรถไฟฟ้าสายแรกของฝั่งธนบุรี ส่วนต่อขยายสายสีลม 2.2 กิโลเมตร โดยนายกรัฐมนตรีสอดบัตรโดยสารใบแรกเข้าช่องสอดบัตรเพื่อใช้บริการรถไฟฟ้ารอบปฐมฤกษ์จากสถานีวงเวียนใหญ่ ร่วมกับคณะผู้บริหาร กรุงเทพมหานครและสมาชิกสภากรุงเทพมหานคร โดยมี ม.ร.ว.สุขุมพันธุ์ บริพัตร ผู้ว่าราชการกรุงเทพมหานคร สั่นกระดิ่งปล่อยขบวนรถ และนายกิตพล เชิดชูกิจกุล ประธานสภากรุงเทพมหานคร โบกธงเดินขบวนรถ โดยทั้งหมดขึ้นรถไฟฟ้าจากสถานีวงเวียนใหญ่ ไปส่งนายกรัฐมนตรีที่ สถานีสุรศักดิ์ ขบวนรถสิ้นสุดที่ สถานีสนามกีฬาแห่งชาติ แล้วกลับมายังสถานีวงเวียนใหญ่อีกครั้ง ก่อนเปิดให้บริการสำหรับประชาชนโดยไม่เก็บค่าโดยสารในเวลา 08.00 น.
วันที่ 23 สิงหาคม พ.ศ. 2552 เวลา 17.00 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนิน ทรงเปิดการให้บริการเดินรถไฟฟ้าส่วนต่อขยายรถไฟฟ้า สายเฉลิมพระเกียรติ 6 รอบ พระชนมพรรษา สายที่ 2 ที่สถานีวงเวียนใหญ่ โดยมีนายอภิสิทธิ์ เวชชาชีวะ นายกรัฐมนตรี ม.ร.ว.สุขุมพันธุ์ บริพัตร ผู้ว่าราชการกรุงเทพมหานคร (กทม.) นายธีระชน มโนมัยพิบูลย์, นายประกอบ จิรกิตติ, พญ.มาลินี สุขเวชชวรกิจ รองผู้ว่าฯ กทม. พร้อมคณะผู้บริหาร กทม. และประชาชนรอเฝ้ารับเสด็จอย่างเนืองแน่น กระทั่งเวลาประมาณ 18.00 น. สมเด็จพระเทพรัตนราชสุดาฯ สยามบรมราชกุมารี ทรงกดปุ่มเปิดการเดินรถไฟฟ้าฯ จากนั้นได้เสด็จฯ ประทับรถไฟฟ้าออกจากสถานีวงเวียนใหญ่ ข้ามแม่น้ำเจ้าพระยาถึงสถานีสยามในเวลา 18.30 น. แล้วประทับรถยนต์พระที่นั่ง เสด็จพระราชดำเนินกลับ
แหล่งข้อมูลอื่น

ชานชาลาสถานีวงเวียนใหญ่
บัวน้อย

| --- | --- |
บัวน้อย ลิงกอริลลาที่มีชื่อเสียงของประเทศไทย
สปีชีส์: กอริลลา
สายพันธุ์: กอริลลาตะวันตก
เพศ: เมีย
เกิด: พ.ศ. 2530
ปีปฏิบัติงาน: พ.ศ. 2535–ปัจจุบัน
เป็นที่รู้จักสำหรับ: กอริลลาตัวสุดท้ายของไทย
เจ้าของ: สวนสัตว์พาต้า (ตั้งแต่ พ.ศ. 2535)
บัวน้อย (อักษรโรมัน: Bua Noi; พ.ศ. 2530 – ) เป็นกอริลลาเพศเมียที่มีชื่อเสียงของประเทศไทย ซึ่งได้รับการกล่าวถึงผ่านสื่อต่าง ๆ เป็นจำนวนมาก และมีความโดดเด่น ในฐานะที่เป็นกอริลลาคู่แรกที่ได้รับการจัดแสดงที่ประเทศไทย แต่ภายหลังกอริลลาตัวผู้ได้ตายลง โดยบัวน้อยยังคงได้รับความสนใจจากผู้คน
ประวัติ

บัวน้อย เป็นกอริลลาเพศเมีย ที่ได้รับการส่งมาจากประเทศเยอรมนีเมื่ออายุได้ 3 ปี ในราคาประมาณ 3 ล้านกว่าบาท โดยได้นำมาจัดแสดงที่สวนสัตว์พาต้า ตั้งแต่ปี พ.ศ. 2535 ในกรงขนาด 20x10 เมตร และมีงบประมาณในการดูแลที่เดือนละ 10,000 บาท
ทั้งนี้ บัวน้อยเป็นกอริลลาตัวสุดท้ายในประเทศไทย หลังเข้าร่วมอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ หรือไซเตส (CITES) จึงไม่สามารถนำกอริลลาเข้าประเทศไทยได้อีก
การตอบรับและสิ่งสืบเนื่อง

เว็บไซต์ยูทูบได้มีเพลงดัดแปลงชื่อ ลิงคิงคอง ขับร้องโดยผู้ใช้ชื่อ winnyhappy โดยดัดแปลงจาก ริงดิงดอง ของวงชายนี ที่นำเนื้อหาว่าด้วยบัวน้อยมาเผยแพร่ โดยมีการตอบรับต่อเพลงดังกล่าวในเชิงบวกเป็นส่วนมาก
พ.ศ. 2556 นาตาลี เดวิส ซึ่งเป็นนักแสดงที่มีชื่อเสียง ได้เคยทำการระดมทุนเพื่อช่วยเหลือสัตว์ที่พาต้าปิ่นเกล้า รวมถึงกอริลลาบัวน้อย
พ.ศ. 2557 บัวน้อยได้รับความสนใจจากผู้คนเป็นจำนวนมาก ต่อกรณีการรณรงค์ให้ย้ายไปยังที่อยู่ใหม่ที่เหมาะสมกว่าเดิม ซึ่งกลุ่มคนรักสัตว์ได้ทำการยื่น 36,000 รายชื่อต่ออธิบดีกรมอุทยานแห่งชาติสัตว์ป่าและพันธุ์พืช เพื่อให้มีการจัดหาที่อยู่ใหม่สำหรับบัวน้อย โดยมีตัวแทนรณรงค์ ที่ได้ติดตามเรื่องราวของบัวน้อยมาเกือบ 30 ปี
จากกรณีดังกล่าว ทางสวนสัตว์พาต้ามีความยินดีที่จะเคลื่อนย้ายสัตว์ชนิดต่าง ๆ ยกเว้นบัวน้อย เนื่องด้วยอาจไม่คุ้นเคยกับสภาพแวดล้อมที่เปลี่ยนไป และอาจเสี่ยงต่อการติดเชื้อโรคจากพื้นดิน ทั้งยืนยันว่าได้ทำการดูแลเป็นอย่างดี
ดูเพิ่ม

เกล็ดหิมะ
ฮารัมเบ
แหล่งข้อมูลอื่น

หาบ้านหลังใหม่ให้บัวน้อย กอริลล่าบนสวนสัตว์ลอยฟ้า - Change.org
บัวน้อยนั่งยาง
ปางทรงรับผลมะม่วง

พระพุทธรูปปางทรงรับผลมะม่วง ณ วัดพระปฐมเจดีย์ราชวรมหาวิหาร
ปางทรงรับผลมะม่วง เป็นพระพุทธรูปอยู่ในอิริยาบถประทับ (นั่ง) ขัดสมาธิพระหัตถ์ซ้ายวางหงายบนพระเพลา (ตัก) พระหัตถ์ขวาถือผลมะม่วง หงายหลังพระหัตถ์ไว้บนพระชานุ (เข่า)
ประวัติ

มีเศรษฐีผู้หนึ่งในเมืองราชคฤห์ นำบาตรไม้จันทร์แดงไปแขวนไว้สูง 60 ศอก พร้อมประกาศว่า ถ้าพระอรหันต์มีจริง ขอให้แสดงฤทธิ์เหาะมาเอาบาตรนี้ไปเถิด หากพ้น 7 วัน แล้วไม่มีผู้ใดกระทำได้ ตนจะถือว่ามิได้มีพระอรหันต์ในโลกพระปิณโฑลภารทวาชะได้เหาะไปนำบาตรมา มหาชนทั้งหลายอยากชมปาฏิหาริย์ จึงติดตามมาจนถึงพระเวฬุวันมหาวิหาร เมื่อพระสัมมาสัมพุทธเจ้าทรงทราบเหตุการณ์ จึงตรัสตำหนิพร้อมมีคำสั่งห้ามพระสาวกแสดงปาฏิหาริย์ พวกเดียรถีย์ประกาศว่าพวกตนจะแสดงปาฏิหาริย์ แข่งกับพุทธองค์ พระพุทธองค์จึงทรงประกาศว่า จะทรงแสดงพระปาฏิหาริย์ ณ คัณฑามพฤกษ์ (ต้นมะม่วง) ณ กรุงสาวัตถี พวกเดียรถีย์ จ้างพวกนักเลงโค่นต้นมะม่วงจนหมดสิ้น   นายคัณฑะ ได้ถวายผลมะม่วงสุกผลหนึ่งแด่พระพุทธองค์ พระอานนท์ได้นำมะม่วงผลนั้นทำน้ำปานะถวาย พระพุทธองค์จึงให้นำเมล็ดมะม่วงไปปลูก ทันใดนั้นต้นมะม่วงก็เติบโตแผกิ่งก้านสาขารวดเร็วอย่างน่าอัศจรรย์  พระพุทธองค์ จึงเสด็จไปจำพรรษา ณ สวรรค์ชั้นดาวดึงค์
ความเชื่อและคตินิยม

เป็นพระพุทธรูปประจำรัชกาลสมเด็จพระอินทราชา (เจ้านครอินทร์)
ดูเพิ่ม

ปางแสดงยมกปาฏิหาริย์
ปางห้ามสมุทร

พระพุทธรูปปางห้ามสมุทร วัดพระสมุทรเจดีย์
ปางห้ามสมุทร เป็นพระพุทธรูปอยู่ในอริยาบถยืน ยกพระหัตถ์ทั้งสองแบบตั้งขึ้นยื่นออกไปข้างหน้าเสมอพระอุระ (อก) เป็นกิริยาห้าม บางแบบเป็นพระทรงเครื่อง มีลักษณะคล้ายกันกับปางห้ามญาติ
ประวัติ

ในครั้งที่พระพุทธเจ้าเสด็จไปประกาศพระศาสนายังตำบลอุรุเวลาเสนานิคม แคว้นมคธ ของพระเจ้าพิมพิสาร ทรงขอประทับแรมอยู่ในสำนักของอุรุเวลกัสสปะ ผู้เป็นหัวหน้าชฎิล (ฤษี ผู้บูชาไฟ) ซึ่งเป็นที่เลื่อมใสของประชาชนในแคว้นมคธ ทรงแสดงอิทธิปาฏิหาริย์นานัปการเพื่อทรมาน ฤษีอุรุเวลกัสสปะให้คลายความพยศลง ในครั้งที่น้ำท่วม พระองค์ทรงทำปาฏิหาริย์ห้ามน้ำที่ไหลบ่ามาจากทุกสารทิศมิให้เข้ามาในที่ประทับ และเสด็จจงกรมภายในวงล้อมที่มีน้ำเป็นกำแพง พวกเหล่าชฎิลพายเรือมาดู เห็นเป็นอัศจรรย์ จึงยอมรับในอานุภาพของพระพุทธองค์ และขออุปสมบทเป็นพระภิกษุ
ความเชื่อและคตินิยม

เป็นพระพุทธรูปประจำวันเกิดของคนที่เกิดวันจันทร์
เป็นพระพุทธรูปประจำรัชกาลสมเด็จพระนเรศวรมหาราช
รีเบคก้า แพทรีเซีย อาร์มสตรอง

| รีเบคก้า แพทรีเซีย อาร์มสตรอง |
| --- | --- |
รีเบคก้า เมื่อมิถุนายน 2566
เกิด: 5 ธันวาคม พ.ศ. 2545 (22 ปี) กรุงเทพมหานคร ประเทศไทย
ชื่ออื่น: เบคกี้
การศึกษา: มหาวิทยาลัยเอสเซ็กซ์
อาชีพ:  นักแสดง  นักร้อง  นางแบบ 
ปีปฏิบัติงาน: พ.ศ. 2563–ปัจจุบัน
ตัวแทน: IDOL FACTORY
ส่วนสูง: 165 cm (5 ft 5 in)
อาชีพแสดง
ผลงานเด่น: ฝน – แอบหลงรักเดอะซีรีส์ (2565) ม่อน – ทฤษฎีสีชมพู (2565–2566)   ท่านหญิงอนิล – ปิ่นภักดิ์ (2567)
 
รีเบคก้า แพทรีเซีย อาร์มสตรอง (เกิด 5 ธันวาคม พ.ศ. 2545) ชื่อเล่น เบคกี้ เป็นนักแสดง นางแบบ และนักร้องลูกครึ่งไทย-อังกฤษ สังกัด Idol Factory มีผลงานสร้างชื่อจากซีรีส์เรื่อง ทฤษฎีสีชมพู
ประวัติ

รีเบคก้า แพทรีเซีย อาร์มสตรอง ชื่อเล่น เบ็คกี้ เกิดวันที่ 5 ธันวาคม พ.ศ. 2545 เป็นลูกครึ่งไทย-อังกฤษ ปัจจุบันกำลังศึกษาระดับปริญญาตรี หลักสูตรนิติศาสตรบัณฑิต กฎหมายด้านอาชญาวิทยาและจิตวิทยา ที่มหาวิทยาลัยเอสเซกซ์ ประเทศอังกฤษ
งาน 77th Annual Cannes Film Festival เบคกี้ติดผลโพลในลำดับที่ 5 Top Influencers Across Categories on Instagram ด้วยมูลค่า EMV (Estimated Media Value) สูงถึง 4.7 ล้านดอลล่าห์สหรัฐ
ผลงาน > ละคร/ซีรีส์

| ปี (พ> ศ.) | เรื่อง | บทบาท | ประเภทบทบาท | อ้างอิง |
| --- | --- | --- | --- | --- |
| 2563 | เกลียดนักมาเป็นที่รักกันซะดี ๆ 2 TharnType The Series Season​ 2 | ธัญญ่า | สมทบ |  |
| 2565 | แอบหลงรักเดอะซีรีส์ Secret Crush On You | ฝน | สมทบ |  |
| 2565 | ทฤษฎีสีชมพู GAP The Series | กรกมล เพชรไพลิน (ม่อน) | แสดงนำ |  |
| 2567 | ปิ่นภักดิ์ The Loyal Pin | หม่อมเจ้าอนิลภัทร เศวตวาริท (ท่านหญิงอนิล) | แสดงนำ |  |
| 2569 | ปริศนาซากมรณะ Cranium |  | แสดงนำ |  |
ผลงาน > ภาพยนตร์

| ปี (พ> ศ.) | เรื่อง | บทบาท | ประเภทบทบาท | ค่าย | วันที่เข้าฉาย | อ้างอิง |
| --- | --- | --- | --- | --- | --- | --- |
| 2566 | ลอง ลีฟ เลิฟว์ | นะโม | แสดงนำ | M Pictures | 29 มิถุนายน 2566 |  |
| 2567 | Uranus 2324 | แคทรียา เรวัช | แสดงนำ | VelCurve Studio | 4 กรกฎาคม 2567 |  |
| 2568 | 4 ป่าช้า |  | แสดงนำ | ไฟว์สตาร์ โปรดักชั่น | 10 เมษายน 2568 |  |
ผลงาน > มิวสิกวิดีโอ

| ปี (พ> ศ.) | เพลง | ศิลปิน |
| --- | --- | --- |
| 2566 | แอบรักไม่ทำให้ใครตาย (NO WORRIES) | ไลแคน |
| 2567 | มองหน้ากันไม่ติด (Awkward) Feat. MAIYARAP | ปราโมทย์ ปาทาน |
| 2567 | ชีวี (Cheevee) | สโรชา จันทร์กิมฮะ และ รีเบคก้า แพทริเซีย อาร์มสตรอง |
| 2567 | Dancing Queen | JACKIE JACKRIN |
| 2567 | Be My Baby (This Christmas) | NuNew |
| 2568 | Ride or Die | Jeff Satur |
ช่องทางการติดตาม

Instagram - beccca
Tiktok - angelssbecky
Twitter (X) - AngelssBecky
Weibo (微博) - RebeccaArmstrong
Little Red Book 小红书 - beccca
ปางปาลิไลยก์

หลวงพ่อโต วัดป่าเลไลยก์วรวิหาร พระพุทธรูปปางปาลิไลยก์
ปางปาลิไลยก์  (มักสะกดผิดเป็น ป่าเลไลย ป่าเลไลย์ ป่าเลไลยก์ ฯลฯ) เป็นพระพุทธรูปอยู่อิริยาบถประทับนั่งบนก้อนศิลา พระบาททั้งสองวางอยู่บนดอกบัว พระหัตถ์ซ้ายวางคว่ำบนพระชานุ (เข่า) พระหัตถ์ขวาวางหงายบนพระชานุ มีรูปช้างหมอบใช้งวงจับกระบอกน้ำ และ อีกด้านหนึ่งมีลิงถือรวงผึ้งถวาย
ประวัติ

พระภิกษุในวัดโฆสิตาราม กรุงโกสัมพี ทะเลาะวิวาทกัน ประพฤติตนเป็นผู้สอนยาก พระพุทธเจ้าทรงระอาพระทัยจึงเสด็จไปจำพรรษาอยู่ในป่าแถบหมู่บ้านปาลิเลยยกะ โดยมีพญาช้างปาลิเลยยกะคอยปรนนิบัติ เมื่อลิงเห็นเข้าก็นำรวงผึ้งไปถวายบ้างแต่ปรากฏว่าพระพุทธเจ้าไม่รับเพราะว่าในรวงผึ้งมีตัวอ่อนอยู่เมื่อลิงรู้ดังนั้นก็ดึงตัวอ่อนออกจากรวงผึ้งแล้วนำไปถวายพระพุทธเจ้าอีกครั้ง  พระพุทธเจ้ารับรวงผึ้งที่ลิงนำมาถวาย ครั้นออกพรรษา พระอานนท์พร้อมด้วยคณะพระภิกษุได้มากราบทูลอาราธนาพระพุทธองค์เสด็จกลับพระเชตวันมหาวิหาร พระพุทธองค์รับอาราธนาจึงเสด็จกลับ ในขณะที่พระพุทธองค์และคณะหมู่สงฆ์กำลังจะออกจากป่า พญาช้างได้เดินตามพระพุทธองค์แต่พระพุทธองค์ทรงห้ามและตรัสให้กลับไปอยู่ป่าทำให้พญาช้างเสียใจล้มลงขาดใจตายไปเกิดเป็นเทพบุตรบนสวรรค์(ส่วนลิงที่ถวายรวงผึ้งแก่พระพุทธเจ้าได้ตกจากต้นไม้จนทิ่มตอไม้แหลมตาย แต่บุญกุศลที่ทำไว้ก็ไปเกิดเป็นเทพบุตรบนสวรรค์เช่นกัน) บรรดาพระภิกษุผู้ว่ายากเมื่อทราบว่าพระพุทธองค์เสด็จกลับมายังพระเชตวันมหาวิหาร ก็รีบเดินทางมาเข้าเฝ้าเพื่อแสดงความสำนึกผิด
ความเชื่อและคตินิยม

เป็นพระพุทธรูปประจำวันเกิดของคนเกิดวันพุธกลางคืน
เป็นพระพุทธรูปประจำรัชกาลสมเด็จพระเชษฐาธิราช
พระคาถาบูชา สวด 12 จบ
กินนุ สันตะระมาโน วะ ราหุ จันทัง ปะมุญจะสิ สังวิคคะรูโบ อาคัมมะ กินนุ ภีโต วะ ติฎฐะสีติ สัตตะธา เม ผะเล มุทธา ชีวันโต นะ สุขัง ละเภ พุทธะคาถาภิคีโตมหิ โน เจ มุญเจยยะ จันทิมันติฯ
ปางประทับเรือขนาน

พระพุทธรูปปางประทับเรือขนาน
ปางประทับเรือขนาน เป็นพระพุทธรูปอยู่ในพระอิริยาบถประทับ (นั่ง) บนพระแท่น พระหัตถ์ทั้งสองข้างวางคว่ำ บนพระชานุ (เข่า) บางแบบพระหัตถ์ซ้ายคว่ำที่พระชานุ พระหัตถ์ขาวจับชายจีวร พระบาททั้งสองวางอยู่บนดอกบัว
ประวัติ

ครั้งหนึ่งได้เกิดภัยพิบัติ 3 ประการขึ้น ณ นครเวสาลี แคว้นวัชชี ได้แก่  1. ทุพภิกขภัย คือ เกิดข้าวยากหมากแพง ฝนฟ้าไม่ตกต้องตามฤดูกาล ประชาชนพากันอดอยากหิวโหยล้มตาย 2. อมนุษยภัย คือ เหล่าภูติผีปีศาจทั้งหลายต่างเข้ามาหลอกหลอนเบียดเบียนชาวเมือง 3. อหิวาตกภัย คือ เกิดอหิวาตกโรคระบาด ชาวเมืองก็ยิ่งเจ็บป่วยล้มตายมากขึ้น ในเวลานั้นพระพุทธเจ้า เสด็จมาจำพรรษา ณ พระเวฬุวันมหาวิหาร เจ้าลิจฉวีนามว่า มหาลิ เข้าเฝ้าพระพุทธองค์เพื่อทูลอาราธนาไปช่วยดับทุกข์ เมื่อเรือพระที่นั่งของพระพุทธองค์มาถึงท่าเรือนครเวสาลี เจ้าชายมหาลิจึงเชิญเสด็จพระพุทธองค์ขึ้นจากเรือ และถวายการต้อนรับอย่างมโหฬาร
ความเชื่อและคตินิยม

เป็นพระพุทธรูปประจำรัชกาลสมเด็จพระเจ้าทรงธรรม
มิสยูนิเวิร์สไทยแลนด์ 2565

| มิสยูนิเวิร์สไทยแลนด์ 2565 |
| --- | --- |
แอนนา เสืองามเอี่ยม ผู้ชนะการประกวดมิสยูนิเวิร์สไทยแลนด์ 2565
วันที่: 30 กรกฎาคม พ.ศ. 2565
พิธีกร: ปิยะวัฒน์ เข็มเพชร แอนชิลี สก็อต-เคมมิส (รอบพรีลิมมินารี)
ศิลปินรับเชิญ: ภาวิดา มอริจจิ(รอบตัดสิน)  ชนุดม สุขสถิตย์(รอบพรีลิมมินารี)
สถานที่จัด: ทรู ไอคอน ฮอลล์ ไอคอนสยาม กรุงเทพมหานคร
ถ่ายทอดทาง: พีพีทีวี
เข้าร่วมประกวด: 30 คน
ผ่านเข้ารอบ: 15
ผู้ชนะเลิศ: แอนนา เสืองามเอี่ยม  กรุงเทพมหานคร
ขวัญใจช่างภาพ: แอนนา เสืองามเอี่ยม  กรุงเทพมหานคร
← 25642566 →
มิสยูนิเวิร์สไทยแลนด์ 2565 (อังกฤษ: Miss Universe Thailand 2022) เป็นการประกวดมิสยูนิเวิร์สไทยแลนด์ ในปี พ.ศ. 2565 ดำเนินการจัดการประกวดโดยบริษัท ทีพีเอ็น โกลบอล จำกัด เพื่อคัดเลือกสาวงามผู้จะเป็นตัวแทนประเทศไทยไปร่วมประกวด นางงามจักรวาล 2022 ที่สหรัฐ โดยในช่วงสุดท้ายของการประกวดรอบตัดสิน แอนชิลี สก็อต-เคมมิส ได้ส่งมอบตำแหน่งให้ แอนนา เสืองามเอี่ยม เป็นมิสยูนิเวิร์สไทยแลนด์คนใหม่
การประกวดในปีนี้ได้มีการปรับรูปแบบ โดยมีการแบ่งทีมดูแลนางงามเพื่อเพิ่มความเข้มข้นในการคัดเลือก ทั้งนี้ ผู้เคยได้รับตำแหน่งในการประกวดความงามระดับนานาชาติ ได้กลับเข้ามาร่วมประกวดความงามเวทีนี้ด้วย
ภาพรวมการประกวด

มิสยูนิเวิร์สไทยแลนด์ 2565 เป็นการประกวดครั้งที่ 11 ในชื่อ มิสยูนิเวิร์สไทยแลนด์ โดยเป็นปีที่ 4 ที่ดำเนินการจัดการประกวดโดยบริษัท ทีพีเอ็น โกลบอล จำกัด ผู้ชนะการประกวดจะได้รับตำแหน่งสืบทอดจาก แอนชิลี สก็อต-เคมมิส มิสยูนิเวิร์สไทยแลนด์ 2564 และเป็นตัวแทนประเทศไทยไปร่วมประกวด นางงามจักรวาล 2022 โดยรอบตัดสินจัดขึ้นเมื่อวันที่ 30 กรกฎาคม พ.ศ. 2565 ณ ทรู ไอคอน ฮอลล์ ไอคอนสยาม
การประกวดในปีนี้ได้ปรับรูปแบบใหม่ โดยมีการแบ่งทีมดูแลนางงามออกเป็นสามทีม หัวหน้าของผู้ดูแลดังกล่าวจะเรียกว่า "ควีน ออฟ มาสเตอร์" ประกอบด้วย ชลิตา ส่วนเสน่ห์ มิสยูนิเวิร์สไทยแลนด์ 2559, มารีญา พูลเลิศลาภ มิสยูนิเวิร์สไทยแลนด์ 2560 และอแมนด้า ออบดัม มิสยูนิเวิร์สไทยแลนด์ 2563 โดยมี นาตาลี เกลโบวา นางงามจักรวาล 2005 ร่วมเป็นคณะกรรมการตลอดการประกวด โดยเมื่อประกวดรอบคัดเลือกเสร็จสิ้น ผู้เข้าประกวดจะมีสิทธิ์เลือกเข้าทีมผู้ดูแลตามลำดับคะแนนในรอบก่อนหน้า โดยแต่ละทีมจะดูแลนางงามได้สูงสุด 10 คน
ผู้ครองตำแหน่งมิสยูนิเวิร์สไทยแลนด์ 2565 จะได้รับมงกุฎประดับด้วยอัญมณีเพชรและพลอย จำนวน 1,583 เม็ด ซึ่งออกแบบโดยได้แรงบันดาลใจจากนกยูงและดอกบัว, เงินสด 1 ล้านบาท, คอนโดมิเนียม, รถยนต์ และของรางวัลอื่น ๆ
รายละเอียดการประกวด > รอบคัดเลือก

การประกวดรอบคัดเลือก จัดขึ้นเมื่อวันที่ 3 กรกฎาคม พ.ศ. 2565 ณ คิว สเตเดียม เอ็มควอเทียร์ โดยผู้เข้าประกวดต้องแสดงทัศนคติเกี่ยวกับคำสำคัญที่ตนเองได้สุ่มเลือกมา โดยที่กรรมการ 14 คนจะเห็นเพียงเงาของผู้เข้าประกวด โดยมีเกณฑ์พิจารณาการให้คะแนนในสามด้าน คือ ความมั่นใจ, ไหวพริบ และความมุ่งมั่น ผู้เข้าประกวดที่มีคะแนนทั้งสามด้านเกิน 80% จะได้รับโกลเดนเทียรา พร้อมคะแนนเพิ่มพิเศษอีก 5 คะแนน ทั้งนี้ ลีนา จังจรรจา นักธุรกิจและอดีตผู้สมัครผู้ว่าราชการกรุงเทพมหานคร ได้เข้าร่วมเป็นหนึ่งในคณะกรรมการสำหรับรอบนี้ด้วย
รายละเอียดการประกวด > กิจกรรมเก็บตัว

กองประกวดได้จัดกิจกรรมเก็บตัวเมื่อวันที่ 16-18 กรกฎาคม พ.ศ. 2565 ณ โรงแรมดุสิตธานี หัวหิน อำเภอชะอำ จังหวัดเพชรบุรี โดยมีกิจกรรมสำคัญ ได้แก่ การประกวดชุดว่ายน้ำ, การแข่งขันแชร์บอล และการโต้วาทีกับผู้เข้าประกวดยูนิเวิร์สอิสยู ซึ่งเป็นการประกวดแอลจีบีทีในเครือทีพีเอ็น โกลบอล
รายละเอียดการประกวด > การประกวดรอบสุดท้าย

กองประกวดมิสยูนิเวิร์สไทยแลนด์ ได้จัดการประกวดรอบพรีลิมมินารีในวันที่ 27 กรกฎาคม พ.ศ. 2565 และรอบตัดสินในอีกสามวันถัดจากนั้น ณ ทรู ไอคอน ฮอลล์ ไอคอนสยาม
ผลการประกวด

ต่อไปนี้เป็นผลการประกวดมิสยูนิเวิร์สไทยแลนด์ 2565 ซึ่งประกาศในรอบตัดสิน วันที่ 30 กรกฎาคม พ.ศ. 2565 ณ ทรู ไอคอน ฮอลล์ ไอคอนสยาม
ผลการประกวด > ลำดับ

| 0 | 1 | 2 |
| --- | --- | --- |
| ผลการประกวด | ผู้เข้าประกวด | การประกวดระดับนานาชาติ |
| มิสยูนิเวิร์สไทยแลนด์ 2565 |  19 - แอนนา เสืองามเอี่ยม | ไม่ผ่านเข้ารอบ - นางงามจักรวาล 2022 Leadership Awards ImpacWayv |
| รองอันดับ 1   (ถูกถอดตำแหน่ง) |  16 - นิโคลีน พิชาภา ลิมศนุกาญจน์ |  |
| รองอันดับ 2   (แต่งตั้งให้ดำรงตำแหน่ง รองอันดับ 1) |  18 - กัญญาลักษณ์ หนูแก้ว |  |
| รองอันดับ 3   (แต่งตั้งให้ดำรงตำแหน่ง รองอันดับ 2) |  23 - สุชาตา ช่วงศรี |  |
| รองอันดับ 4   (แต่งตั้งให้ดำรงตำแหน่ง รองอันดับ 3) |  10 - เรนิตา เวโรนิก้า ปากาโน่ $ |  |
| 11 คนสุดท้าย |  02 - คาริน่า มูลเลอร์  09 - ฐิตารีย์ เกษร  24 - พิมพิกา ชื่นชูผล  27 - ณิษฐกาณต์ อักษรวรรณ  28 - วรางคณา สิริสถาพรทรัพย์  31 - ภัทราพร หวัง |  |
| 15 คนสุดท้าย |  14 - สวิตา พรหมศรีสวัสดิ์  20 - มัณชกร เพชรประพันธ์  21 - พอลลีน วิลคีนซัน ดียิ่ง  29 - ณิชมน บิวเทลสปาคเกอร์ |  |
$ เข้ารอบ 11 คนสุดท้ายโดยอัตโนมัติ จากการได้รับรางวัล Spectacular Top Vote by True 5G
รางวัลพิเศษ

| รางวัล | ผู้เข้าประกวด |
| --- | --- |
รางวัลพิเศษอื่นๆ
True 5G Fashion Campaign:  22 – เพอร์เพชรชิวา เสริมทรัพย์ สมิทธ์
Rock The Runway:  31 – ภัทราพร หวัง
Miss Morepowerful By BOTA-P:  18 – กัญญาลักษณ์ หนูแก้ว
Beutifully Confident By Natchaya Clinic:  16 – นิโคลีน พิชาภา ลิมศนุกาญจน์
Miss Aura By Aotura:  16 – นิโคลีน พิชาภา ลิมศนุกาญจน์
Miss Natural Beauty:  23 – สุชาตา ช่วงศรี
Miss Women Power By Mana:  16 – นิโคลีน พิชาภา ลิมศนุกาญจน์
Miss Metaverse By Bitkub:  19 – แอนนา เสืองามเอี่ยม
Miss Photogicnic By Love Production House:  19 – แอนนา เสืองามเอี่ยม
Miss Smart Life By True 5 G:  19 – แอนนา เสืองามเอี่ยม  28 – วรางคณา ศิริสถาพรทรัพย์
รางวัลพิเศษ > กิจกรรมการประกวด > Golden Tiara

สาวงามที่ได้รับการประกาศว่าเป็นผู้ที่ได้รับ Golden Tiara ในระหว่างรอบคัดเลือก จะต้องผ่านคุณสมบัติทั้ง 3 ข้อ ได้แก่ Confidence Intelligence และ Passion โดยกรรมการจะต้องให้ผ่านอย่างน้อย 80% ขึ้นไป และผู้ที่ได้รับ Golden Tiara จะได้รับคะแนนพิเศษอีก 5 คะแนน เพิ่มโอกาสเข้ารอบ 30 คนสุดท้ายมากขึ้น
| รางวัล | ผู้เข้าประกวด |
| --- | --- |
Golden Tiara:  16 – นิโคลีน พิชาภา ลิมศนุกาญจน์  27 – ณิษฐกาณต์ อักษรวรรณ
ผู้เข้าประกวด

ต่อไปนี้เป็นรายชื่อผู้เข้าประกวด 30 คนสุดท้าย[ต้องการแหล่งอ้างอิงดีกว่านี้] โดยมีการเปิดตัวอย่างเป็นทางการเมื่อวันที่ 13 กรกฎาคม พ.ศ. 2565 ณ สุราลัยฮอลล์ ไอคอนสยาม
| หมายเลข | ผู้เข้าประกวด | ชื่อเล่น | อายุ | ส่วนสูง (ซ> ม.) | จังหวัด | ทีม ควีนออฟมาสเตอร์ |
| --- | --- | --- | --- | --- | --- | --- |
| 01 | ชิดชนก จันทร์ชู | โบว์ | 25 | 1.75 เมตร (5 ฟุต 9 นิ้ว) | พัทลุง | น้ำตาล |
| 02 | คาริน่า มูลเลอร์ | ริน่า | 26 | 1.75 เมตร (5 ฟุต 9 นิ้ว) | เชียงราย | น้ำตาล |
| 03 | ศุภนิดา สมบูรณ์พงษ์ | โมนิก้า | 25 | 1.70 เมตร (5 ฟุต 7 นิ้ว) | กรุงเทพมหานคร | น้ำตาล |
| 04 | สิริกร ขำวงษ์ | จ๋า | 24 | 1.71 เมตร (5 ฟุต 7 1⁄2 นิ้ว) |  | น้ำตาล |
| 05 | วิชญฎา วิชญพงษ์กุล | อัยโกะ | 20 | 1.72 เมตร (5 ฟุต 7 1⁄2 นิ้ว) | เชียงใหม่ | น้ำตาล |
| 07 | ณหทัย เดชะผล | บีเดย์ | 27 | 1.66 เมตร (5 ฟุต 5 1⁄2 นิ้ว) |  | น้ำตาล |
| 08 | ธวัลรัตน์ จันทร์ศิริ | ดาด้า | 25 | 1.68 เมตร (5 ฟุต 6 นิ้ว) |  | น้ำตาล |
| 09 | ฐิตารีย์ เกษร | นุ๊ก | 26 | 1.72 เมตร (5 ฟุต 7 1⁄2 นิ้ว) | กรุงเทพมหานคร | น้ำตาล |
| 10 | เรนิตา เวโรนิก้า ปากาโน่ | เรเน่ | 23 | 1.70 เมตร (5 ฟุต 7 นิ้ว) | ภูเก็ต | น้ำตาล |
| 11 | สิรินทร์นภัสร  เฟยศรี | ฟิวส์ | 25 | 1.72 เมตร (5 ฟุต 7 1⁄2 นิ้ว) |  | อแมนด้า |
| 12 | อังกมล  แพทย์รัตน์ | เอิน | 27 | 1.65 เมตร (5 ฟุต 5 นิ้ว) |  | อแมนด้า |
| 13 | แองเจล่า ไคท์ | แองจี้ | 26 | 1.65 เมตร (5 ฟุต 5 นิ้ว) |  | อแมนด้า |
| 14 | สวิตา พรหมศรีสวัสดิ์ | แองจี้ | 22 | 1.70 เมตร (5 ฟุต 7 นิ้ว) |  | อแมนด้า |
| 15 | ณดาพัน แกมเงิน | ข้าวโอ๊ต | 26 | 1.70 เมตร (5 ฟุต 7 นิ้ว) |  | อแมนด้า |
| 16 | นิโคลีน พิชาภา ลิมศนุกาญจน์ | นิโคลีน | 23 | 1.70 เมตร (5 ฟุต 7 นิ้ว) | กรุงเทพมหานคร | อแมนด้า |
| 17 | อัยรินทร์ บุตรดี | บิว | 27 | 1.73 เมตร (5 ฟุต 8 นิ้ว) |  | อแมนด้า |
| 18 | กัญญาลักษณ์ หนูแก้ว | อาย | 22 | 1.80 เมตร (5 ฟุต 11 นิ้ว) | ปทุมธานี | อแมนด้า |
| 19 | แอนนา เสืองามเอี่ยม | แอน | 23 | 1.75 เมตร (5 ฟุต 9 นิ้ว) | กรุงเทพมหานคร | อแมนด้า |
| 20 | มัณชกร เพชรประพันธ์ | นัชชา | 27 | 1.65 เมตร (5 ฟุต 5 นิ้ว) | นครปฐม | อแมนด้า |
| 21 | พอลลีน วิลคีนซัน ดียิ่ง | พอลลีน | 27 | 1.67 เมตร (5 ฟุต 5 1⁄2 นิ้ว) | สุรินทร์ | มารีญา |
| 22 | เพอร์เพชรชิวา เสริมทรัพย์ สมิทธ์ | เป๊ปปี้ | 24 | 1.78 เมตร (5 ฟุต 10 นิ้ว) | กรุงเทพมหานคร | มารีญา |
| 23 | สุชาตา ช่วงศรี | โอปอล | 18 | 1.80 เมตร (5 ฟุต 11 นิ้ว) | ภูเก็ต | มารีญา |
| 24 | พิมพิกา ชื่นชูผล | พิมพิ | 27 | 1.75 เมตร (5 ฟุต 9 นิ้ว) | พิษณุโลก | มารีญา |
| 25 | นภัส โอสถานนท์ | ฟ้า | 23 | 1.70 เมตร (5 ฟุต 7 นิ้ว) |  | มารีญา |
| 26 | นิโคล กลัคสแมน | นิกกี้ | 24 | 1.68 เมตร (5 ฟุต 6 นิ้ว) |  | มารีญา |
| 27 | ณิษฐกาณต์ อักษรวรรณ | นิต้า | 26 | 1.70 เมตร (5 ฟุต 7 นิ้ว) | นครศรีธรรมราช | มารีญา |
| 28 | วรางคณา สิริสถาพรทรัพย์ | เฟิร์น | 21 | 1.83 เมตร (6 ฟุต 0 นิ้ว) |  | มารีญา |
| 29 | ณิชมน บิวเทลสปาคเกอร์ | เคท | 23 | 1.68 เมตร (5 ฟุต 6 นิ้ว) |  | มารีญา |
| 30 | กัญญารัตน์ แป้นประโคน | คลีโอ | 23 | 1.75 เมตร (5 ฟุต 9 นิ้ว) | บุรีรัมย์ | มารีญา |
| *31 | ภัทราพร หวัง | เฟิร์ส | 27 | 1.83 เมตร (6 ฟุต 0 นิ้ว) | กรุงเทพมหานคร | น้ำตาล |
มหาวิทยาลัยมหิดล

| --- | --- |
Mahidol University
พระมหาพิชัยมงกุฎ กรมหลวงสงขลานครินทร์  สัญลักษณ์ประจำมหาวิทยาลัย
ชื่อเดิม: มหาวิทยาลัยแพทยศาสตร์
ชื่อย่อ: ม.มหิดล / MU
คติพจน์: บาลี: อตฺตานํ อุปมํ กเร (พึงปฏิบัติต่อผู้อื่น เหมือนดังปฏิบัติต่อตนเอง) อังกฤษ: Wisdom of the Land (ปัญญาของแผ่นดิน)
ประเภท: สถาบันอุดมศึกษาในกำกับของรัฐ
สถาปนา: 2 กุมภาพันธ์ พ.ศ. 2486; 82 ปีก่อน (2486-02-02)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  16 ดูในบทความ  บัณฑิตวิทยาลัยและวิทยาลัย  6 ดูในบทความ  สถาบัน  10 ดูในบทความ  ศูนย์และกลุ่มภารกิจ  8 ดูในบทความ  สถาบันสมทบ  9 ดูในบทความ 
งบประมาณ: 13,614,769,800 บาท (พ.ศ. 2568)
นายกสภาฯ: ศาสตราจารย์คลินิกเกียรติคุณ นายแพทย์ ปิยะสกล สกลสัตยาทร
อธิการบดี: ศาสตราจารย์ นายแพทย์ ปิยะมิตร ศรีธรา
อาจารย์: 4,128 คน (พ.ศ. 2567)
บุคลากรทั้งหมด: 39,371 คน (พ.ศ. 2567)
ผู้ศึกษา: 31,057 คน (พ.ศ. 2566)
ที่ตั้ง: เลขที่ 999 ถนนพุทธมณฑล สาย 4 ตำบลศาลายา อำเภอพุทธมณฑล จังหวัดนครปฐม 73170 เลขที่ 272 ถนนพระรามที่ 6 แขวงทุ่งพญาไท เขตราชเทวี กรุงเทพมหานคร 10400 เลขที่ 2 ถนนวังหลัง แขวงศิริราช เขตบางกอกน้อย กรุงเทพมหานคร 10700 เลขที่ 199 หมู่ 9 ถนนแสงชูโต ตำบลลุ่มสุ่ม อำเภอไทรโยค จังหวัดกาญจนบุรี 71150 เลขที่ 402/1 หมู่ 5 ตำบลเขาทอง อำเภอพยุหะคีรี จังหวัดนครสวรรค์ 60130 เลขที่ 259 หมู่ 13 ถนนชยางกูร ตำบลโนนหนามแท่ง อำเภอเมืองอำนาจเจริญ จังหวัดอำนาจเจริญ 37000
วิทยาเขต: พื้นที่และวิทยาเขต  6 พื้นที่ศาลายา พื้นที่พญาไท พื้นที่บางกอกน้อย วิทยาเขตกาญจนบุรี วิทยาเขตนครสวรรค์ วิทยาเขตอำนาจเจริญ 
ต้นไม้: กันภัยมหิดล
สี:   สีน้ำเงิน
เครือข่าย: AUN, ASAIHL
เว็บไซต์: เว็บไซต์ของมหาวิทยาลัย

กันภัยมหิดล (Afgekia mahidoliae) ต้นไม้ประจำมหาวิทยาลัย
มหาวิทยาลัยมหิดล (อังกฤษ: Mahidol University; MU) เดิมชื่อ มหาวิทยาลัยแพทยศาสตร์ เป็นสถาบันอุดมศึกษาที่เน้นการเรียนการสอนด้านวิทยาศาสตร์สุขภาพ วิทยาศาสตร์และเทคโนโลยี และสังคมศาสตร์และมนุษยศาสตร์ ตั้งอยู่ในอำเภอพุทธมณฑล จังหวัดนครปฐม และมีที่ตั้งอีกหลายแห่ง ทั้งในกรุงเทพมหานคร จังหวัดกาญจนบุรี จังหวัดนครสวรรค์ และจังหวัดอำนาจเจริญ
มหาวิทยาลัยมหิดลมีที่มาจากโรงเรียนแพทยากร (โรงพยาบาลศิริราชในปัจจุบัน) ซึ่งก่อตั้งขึ้นใน พ.ศ. 2432 ก่อนที่จะถูกรวมเข้ากับโรงเรียนข้าราชการพลเรือนฯ เพื่อสถาปนาจุฬาลงกรณ์มหาวิทยาลัย พร้อมทั้งเปลี่ยนสถานะเป็น คณะแพทยศาสตร์แห่งจุฬาลงกรณ์มหาวิทยาลัย และถูกเปลี่ยนชื่อเป็น คณะแพทยศาสตร์และศิริราชพยาบาล ต่อมาในวันที่ 2 กุมภาพันธ์ พ.ศ. 2486 ได้แยกคณะวิชาด้านแพทยศาสตร์สี่คณะ มาจัดตั้งเป็น มหาวิทยาลัยแพทยศาสตร์ และในวันที่ 2 มีนาคม พ.ศ. 2512 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานนาม "มหิดล" อันเป็นพระนามของสมเด็จพระมหิตลาธิเบศร อดุลยเดชวิกรม พระบรมราชชนก
ปัจจุบันมหาวิทยาลัยมหิดลจัดการเรียนการสอนใน 17 คณะ 6 วิทยาลัย 9 สถาบัน และ 3 วิทยาเขต และเป็นมหาวิทยาลัยชั้นนำของประเทศไทยจากการจัดอันดับของสำนักจัดอันดับหลายสำนัก และได้รับเลือกให้เป็น 1 ใน 9 มหาวิทยาลัยวิจัยแห่งชาติเมื่อ พ.ศ. 2552 และยังเป็นสมาชิกเครือข่ายมหาวิทยาลัยอาเซียน (ASEAN University Network; AUN)